เด็กใหม่ในวงการทูต
ใหญ่เจอเล็ก แต่โลกต้องสนใจ,อย่างว่าแหละครับเมื่อพญาอินทรีคืบคลานไปทางไหนก็ต้องกระหึ่มเป็นธรรมดา การประชุมสุดยอดระหว่าง โดนัลด์ ทรัมป์ ประธานาธิบดีสหรัฐฯ กับ คิม จองอึน ผู้นำเกาหลีเหนือ,สิงคโปร์รับเป็นเจ้าภาพให้ใช้สถานที่เป็นที่พบปะกันก็ต้องเตรียมความพร้อมทุกอย่าง ทั้งสถานที่ ความสะดวกและการรักษาความปลอดภัย,หากเกิดความผิดพลาดอาจจะเกิดปัญหาตามมาภายหลังได้ อย่างประเทศไทยเคยเจอมาแล้วในการเป็นเจ้าภาพประชุมระดับชาติ แต่เกิดปัญหามีม็อบบุกเข้าไปในอาคารประชุมที่โรงแรมแห่งหนึ่งในพัทยา,ทำให้ผู้นำประเทศต่างๆต้องหนีกันหัวซุกหัวซุนหวั่นจะเกิดอันตราย เป็นรอยด่างทำให้ไทยเกิดความเสียหายใหญ่หลวง,ที่มีการพูดกันว่าไทยอาจจะได้เป็นเจ้าภาพการประชุมสุดยอดครั้งนี้ อย่าว่าจะได้จัดจริงเลย แค่คิดก็ไม่มีความเป็นไปได้แล้ว,12 มิ.ย.61 เริ่มเวลา 09.00 น. (ตามเวลาสิงคโปร์) ที่โรงแรมคาเปลลา บนเกาะเซนโตซา แหล่งท่องเที่ยวชื่อดังจะเป็นสถานที่จัดประชุม,งานนี้สิงคโปร์เตรียมการทุกอย่างเป็นอย่างดี,มีการกำหนดพื้นที่พิเศษ มีการนำกองกำลังกุรข่ามาดูแลเรื่องความปลอดภัย มีการกำหนดห้ามบินด้วยความเร็วขณะบินผ่านประเทศ,พูดง่ายๆว่าจัดการแบบ มืออาชีพ จริงๆ,ก่อนหน้าที่จะลงตัวได้ว่าการประชุมเกิดขึ้นอย่างแน่นอนนั้น ก็มีปัญหาจากลีลาของผู้นำสหรัฐฯ ที่พยายามฉวยจังหวะเพื่อความได้เปรียบในการเจรจาครั้งนี้,พร้อมกันนั้นก็ใช้มาตรการต่างๆเพื่อบีบทุกวิถีทาง โดยเฉพาะมาตรการควํ่าบาตรทางเศรษฐกิจ เพื่อรองรับกับผลการเจรจาในประเด็นการให้เกาหลีเหนือยุติการทดลองนิวเคลียร์อย่างจริงจัง,ออกตัวด้วยว่าการเจรจาครั้งเดียวคงไม่จบ และหากไม่ยอมรับเงื่อนไขก็พร้อมที่จะวอล์กเอาต์เดินออกจากที่ประชุมด้วย,ครับจะว่ายังไงก็ตาม การประชุมเกิดขึ้นแน่ แม้ยังไม่อาจสรุปผลที่ออกมาจะเป็นอย่างไรก็ตามแต่,ที่แน่นอนอย่างหนึ่งคือ ใครจะคิดผู้นำที่อายุเพียงแค่ไม่กี่ปีอย่าง คิม จองอึน แต่กลับกลายเป็นผู้นำที่เนื้อหอมขึ้นมาทันทีเมื่อเขาเดินเกมการทูตได้อย่างยอดเยี่ยม,พูดง่ายๆว่าเหนือชั้นกว่า ทรัมป์ ก็แล้วกัน,บรรดาผู้เชี่ยวชาญด้านเกาหลีเหนือหลายคนให้ความเห็นตรงกันว่า คิม จองอึน เป็น เด็กใหม่ทางการทูต ซึ่งใช้เวลาไม่ถึง 10 ปี เปลี่ยนสถานะจากน้องใหม่ในเวทีการเมืองโลกซึ่งไม่มีใครรู้จัก,สู่ผู้นำชาติมหาอำนาจนิวเคลียร์เทียบเท่ากับชาติใหญ่ๆได้อย่างไม่น่าเชื่อ เพราะไม่ว่าจะเป็นจีน สหรัฐฯ เกาหลีใต้ รัสเซีย ซีเรีย ต่างก็ให้ความสำคัญต่อตัวเขา,จากจุดที่เขาแสดงออกจนมาถึงสถานการณ์ปัจจุบันที่แตกต่างกันอย่างจุดแรกคือ เริ่มจากการทดลองขีปนาวุธ ทำให้โลกพากันหวั่นไหวจนมาสู่กรอบการเจรจา,นั่นคงไม่ใช่เรื่องของอารมณ์ เรื่องของเด็กหัวรุนแรง แต่ทว่าน่าจะเป็นเรื่องของแนวคิดและยุทธศาสตร์ระหว่างประเทศอย่างแยบยล,จะเห็นได้ว่า ก่อนที่จะมาจุดเจรจาได้ ทั้งผู้นำเกาหลีเหนือที่ไม่เคยเดินทางออกนอกประเทศมาก่อน กลับเดินทางไปเยือนจีนถึง 2 ครั้งภายในระยะเวลาห่างกันเล็กน้อย,พอจะวิเคราะห์กันได้ว่าการเจรจาระหว่าง 2 ผู้นำครั้งนี้แม้สหรัฐฯจะยิ่งใหญ่แค่ไหน แต่เกาหลีเหนือประเทศเล็กๆนั้นก็สามารถสร้างอำนาจต่อรองได้สูง,จีน-รัสเซีย คือกำแพงชั้นดีที่อยู่ข้างหลัง และสร้างพลังแฝงให้เขาด้วย.,สายล่อฟ้า
เมื่อพญาอินทรีคืบคลานไปทางไหนก็ต้องกระหึ่มเป็นธรรมดา การประชุมสุดยอดระหว่าง โดนัลด์ ทรัมป์ ประธานาธิบดีสหรัฐฯ กับ คิม จองอึน ผู้นำเกาหลีเหนือ
โดนัลด์ ทรัมป์,คิม จอง อึน,ประชุมสุดยอด,กล้าได้กล้าเสีย,สายล่อฟ้า